**Tájékoztatás önkormányzati tulajdonú építési telkek értékesítéséről**

**és a megvásárlásukhoz nyújtott vételár-kedvezményről**

Tiszakécske Város Önkormányzatának Képviselő-testülete a 261/2022. (XI.24.) számú határozatában az önkormányzat vagyonának meghatározásáról, a vagyon feletti tulajdonjog gyakorlásáról szóló 17/2014. (VIII.01.) önkormányzati rendelet alapján (továbbiakban: Vagyonrendelet) pályázat kiírása nélkül értékesíthető építési telkek kijelöléséről és azok vételárának meghatározásáról döntött.

A határozatban kijelölt 36 db Dr. Tóth Géza és Bozsó János utcai építési telek négyzetméterenkénti ára 8.500 Ft/m2, mely összeg az áfát tartalmazza, melyből 12 db Dr. Tóth Géza utcai építési telekre vételár-kedvezmény iránti igény nyújtható be.

Az építési telkek értékesítésének feltételeit a fenti határozat és a Vagyonrendelet 13/A. §-a tartalmazza.

Tiszakécske Város Önkormányzat Képviselő-testületének az önkormányzati tulajdonú telkekhez nyújtott vételár-kedvezményről szóló 4/2021. (V. 20.) önkormányzati rendeletében foglalt feltételek fennállása esetén a telkek megvásárlásához vételár-kedvezmény igényelhető.

A vételár-kedvezmény feltételeit, mértékét és az ezzel összefüggésben vállalandó kötelezettségeket a fenti számú önkormányzati rendelet részletesen tartalmazza.

A vételi ajánlatot és a vételár-kedvezmény igénybevételére vonatkozó kérelmet a mellékletekkel együtt a rendelet módosítás és a határozat hatályba lépésének napjától, **2022. december 1. napjától van lehetőség benyújtani személyesen vagy postai úton a polgármesternél.**

Tájékoztatás és bővebb felvilágosítás a 06-76-542-053 telefonszámom munkaidőben Fejes Zsoltné Lovas Andrea vagy Szabó-Kiszel Adrienn ügyintézőknél kérhető ügyfélfogadási időben.